Hiltulanlahden koulun vanhempainyhdistys ry

Johtokunnan kokous 23.4.2024

Esityslista

1. Kokouksen avaus

Kokous avattiin klo 18.04

2. Laillisuus ja päätösvaltaisuus

Kokous todettiin lailliseksi ja päätösvaltaiseksi.

3. Toimihenkilöiden valinta

Puheenjohtaja Nina-Elise Koivumäki

Sihteeri: Sanna Auvinen

Ääntenlaskijat/pöytäkirjan tarkastajat: Katja Voutilainen ja Jaana Rantama-Hiltunen

4. Esityslistan hyväksyminen

Esityslista hyväksyttiin.

5. Koulun ajankohtaiset kuulumiset / Anni- ope

* Harri-rehtori tiedottanut Wilman kautta keskustelua herättäneestä punaisesta autosta.
* Vappu-aiheista ilottelua tulossa ensi viikolla

6. Yhteistyön muodot ja ideat yhteistyökumppaneiden kanssa

* K-Supermarket Matkus / Esa Kettunen
  + Kauppiailla halu tukea lasten ja nuorten toimintaa eri muodoissa. Kauppa on myöntänyt stipendejä koululaisille sekä pienet koululaiset ovat voineet esim. käydä harjoittelemassa kaupassa toimimista. Halu on myös olla osana etelä-Kuopiolaisten perheiden arkea. Jos vy:llä tai muulla tekijällä on halu järjestää tapahtumia lapsille ja nuorille esim. Olopuistossa, kauppa on mielellään mukana. Energiajuomien myynnistä on ollut keskustelua vanhempainyhdistyksen kanssa aikaisemmin ja kauppa on tehnyt jo aikaisemmin päätöksen olla myymättä näitä juomia alle 15-vuotiaille. Itsepalvelukassat ovat ongelma alaikäisten keskuudessa ja energiajuomia häviää kaupalta paljon myös näpistelyn kautta.
* Kuopion nuorisopalvelut / Henna-Riina Heikura
  + Matkuksella on aikaisemmin järjestetty jonkin aikaa toimintaa nuorille, Hiltsan alueen nuoria toiminta ei oikein tavoittanut. Innokkuutta yhteistyöhön löytyy, kunhan alueen lapsille sopiva tapa.
* Kurkimäen koulun vanhempainyhdistys
  + Mielellään ovat mukana alueen yhteistyössä. Pienellä porukalla hankalampi saada tapahtumia järjestetyksi ja osallistujia paikalle. Kurkimäessä intoa järjestää jotain jo tulevalle kesälle. Pohdinnassa yhteinen vanhempainilta päihteistä alueen koulujen kesken. Paikalle saataisiin varmasti yhteistyötahoja aiheen tiimoilta. Vastaavanlainen vanhempainilta on järjestetty Saaristokaupunki-Pirtti-alueella.
* Hiltulanlahden koulun vanhempainyhdistys
  + Ajatus yhteisöllisyyden vahvistamisesta lähti viime aikaisien tapahtumien myötä sekä talven aikana koululaisten keskuudessa esiin nousseista asioista. Nina-Elise ehdotti yhteistyötä eteläisen alueen vanhempainyhdistysten kesken (Hiltulanlahti, Kurkimäki ja Vehmasmäki), esim. kiertäviä tapahtumia, jotka järjestetään yhteisvoimin. Tämä sai kannatusta. Harmillista on, ettei alueelta löydy selkeää tilaa nuorille. Matkusta voisi kokeilla hyödyntää tilana ja pohtia sopivaa tekemistä, mikä houkuttelisi lapsia ja nuoria paikalle. Humanistisen AMK:n kanssa käyty hieman keskustelua mahdollisuudesta saada koulun yhteisöpedagogiikan opiskelijoita mukaan tapahtumien järjestämiseen. Tapahtumia voisi aluksi kohdentaa enemmän 5.-6.-luokkalaisille. Ensimmäinen tapahtuma voisi olla esim. elokuussa.

7. Ajankohtaisten asioiden tilannekatsaus

* Pihakirppis 18.5.24 klo 10-15
  + 5.lk ottamassa makkaranmyynnin.
  + Erilaisia harrastusesittelyitä tapahtumaan on kyselty, mutta toistaiseksi innokkaita ei ole ilmoittautunut.
  + Johtokunta palaveeraa asian tiimoilta erikseen myöhemmin
* Stipendiasiat tälle keväälle
  + - kirjadiplomeihin 400€, Minna-ope hoitaa asian ja kirjakauppa laskuttaa
    - Reilu kaveri 300€, oppilaat äänestävät saajat
    - Sisu-stipendit 200 €, opettajat päättävät saajat

8. Muut asiat

* Johtokuntaan tarvitaan ensi kaudelle puheenjohtaja ja sihteeri

9. Kokouksen päättäminen

Kokous päätettiin klo 19.22